**Kravspecifikation til anskaffelse af Ajourførte søkort**

1. **Krav**

**1.1. Beskrivelse af anskaffelsen**

For at et skib er sødygtigt, skal det navigere efter ajourførte søkort. Søkortene kan være digitale såvel som på papir. Søkort over det Danske kongerige udgives af Geodatastyrelsen (GST) på både digital- og papirform, og Forsvaret anvender begge. Denne kravspecifikation omhandler kun papirsøkort, som blot omtales som søkort. Der udsendes ugentlige rettelser til alle søkort udgivet af GST. Et søkort der indeholder alle søkortrettelserne kaldes for ajourført.

Forsvarets Materiel- og Indkøbsstyrelse (FMI) ønsker at indgå en aftale med en leverandør om levering af ajourførte søkort. Aftalen omhandler leverance af ca. 1000-1500 ajourførte søkort i aftalens løbetid (1 år). FMI vil sikre at leverandøren har adgang til søkort udgivet af GST. Kontrakten ønskes indgået som en fastpriskontrakt med månedlige afdrag idet leverandøren kan tage udgangspunkt i 1500 ajourførte søkort. Såfremt FMI rekvirerer mere end 1500 ajourførte søkort betales de følgende søkort stykvis.

**1.2. Beskrivelse af kravspecifikation**

Kravspecifikationen, jf. afsnit 1.4, beskriver samtlige krav til anskaffelsen og består af seks kolonner med følgende informationer:

|  |  |
| --- | --- |
| "Nr." | Identifikationsnummer |
| "Krav" | Beskrivelse af kravet |
| "Kategori" | Kravets kategori som nærmere beskrevet i afsnit 1.3 |
| "FMI bemærkninger" | Eventuelle FMI bemærkninger til kravet |
| "Krav opfyldt" | Tilbudsgivers tilsagn om, hvorvidt kravet er opfyldt eller ej |
| "Tilbudsgivers kommentarer" | Tilbudsgivers eventuelle kommentarer |

**1.3. Kategori**

Alle krav er SKAL-krav og skal således opfyldes af tilbudsgiver i sin besvarelse (tilbud). Hvis blot et enkelt SKAL-krav ikke er opfyldt, vil FMI se bort fra tilbudsgivers tilbud.

**1.4 Kravspecifikation**

Terminologi I denne kravspecifikation

* Et papirsøkort omtales herefter som et søkort
* GST udgiver søkortene over det Danske kongerige (Danmark, Færøerne, Grønland)
* Søkort angivet på den danske havnelods hjemmeside[[1]](#footnote-1)[[2]](#footnote-2)[[3]](#footnote-3) indgår i denne kravspecifikation.
* En rettelse til et søkort udgives af GST
* Der kan være flere rettelser til et søkort
* Et søkort der indeholder alle rettelser fra udgivelsesdato og frem til dags dato kaldes ajourført
* En bestilling indeholder en rekvisition på et eller flere ajourførte søkort

Nedenstående krav gælder for de søkort, som leveres til FMI.

|  |  |  |  |  |
| --- | --- | --- | --- | --- |
| **Nr.** | **Krav** | **Kategori** | **FMI bemærkninger** | **Udfyldes af tilbudsgiver** |
| **Krav opfyldt (sæt ét X)** | **Tilbudsgivers kommentarer** |
| **Ja** | **Nej** |
| **1** | Leverandøren skal på opfordring fra FMI leverer ajourførte søkort til FMI. | **SKAL** |  |  |  |  |
| **2** | Leverandøren skal kunne levere ajourførte søkort til FMI i perioden fra 3. oktober 2020 og 1 år frem. | **SKAL** |  |  |  |  |
| **2** | Søkort, der skal ajourføres, fremskaffes af FMI. | **SKAL** | Leverandøren vil kunne få tildelt et lille passende lager af søkort |  |  |  |
| **3** | Rettelser skal indføres på søkort udgivet af GST. | **SKAL** |  |  |  |  |
| **4** | Rettelser skal indføres på ”seneste udgave” af søkortet. | **SKAL** |  |  |  |  |
| **5** | Rettelser skal hentes fra [www.gst.dk](http://www.gst.dk) hjemmeside. | **SKAL** |  |  |  |  |
| **6** | Leverandøren skal acceptere en bestilling indenfor 2 hverdage. | **SKAL** |  |  |  |  |
| **7** | Leverandøren skal efter accept af en bestilling med op til og med 10 ajourførte søkort kunne levere denne hos FMI inden for 4 hverdage. | **SKAL** |  |  |  |  |
| **8** | Leverandøren skal efter accept af en bestilling med 11-20 ajourførte søkort kunne levere denne hos FMI inden for 6 hverdage. | **SKAL** |  |  |  |  |
| **9** | Leverandøren skal efter accept af en bestilling med 21-40 ajourførte søkort kunne levere denne hos FMI inden for 8 hverdage. | **SKAL** |  |  |  |  |
| **10** | Leverandøren skal efter accept af en bestilling med 41-150 ajourførte søkort kunne levere denne hos FMI inden for 15 hverdage. | **SKAL** |  |  |  |  |
| **11** | Leverandøren skal angive en fast pris på levering af op til 1500 søkortrettelser inden for kontraktens løbetid (1. år). | **SKAL** | Prisen angives under tilbudsgivers kommentar |  |  |  |
| **12** | Leverandøren skal angive en pris på ét ajourført søkort som vil være prisen såfremt FMI rekvirerer mere end 1500 søkort inden for kontraktens løbetid. | **SKAL** | Prisen angives under tilbudsgivers kommentar |  |  |  |
| **13** | Leverandøren skal opliste alle indførte rettelser nederst på det ajourførte søkortet (Eks: 2020: 14-15/213, 17/241, 20/279, 22/331+332).  | **SKAL** |  |  |  |  |
| **14** | Leverandøren skal kvalitetssikre alle leverancer af ajourførte søkort, og påføre kvalitetsinspektørens signatur på disse. | **SKAL** |  |  |  |  |
| **16** | Leverandøren og FMI skal gennemføre 3 kvartalsmøder, hvor emner såsom kvalitet etc, kan diskuteres. | **SKAL** |  |  |  |  |

**2.0 Evaluering indkomne tilbud**

Tilbuddet evalueres efter følgende fiktive model[[4]](#footnote-4). Den tilbudsgiver der imødekommer alle SKAL kravene, og har den laveste pris på følgende kombinerede ordre, tildeles opgaven med søkortrettelser fra 3. oktober 2020 og ét år frem.

|  |  |  |
| --- | --- | --- |
| Fastpris for op til 1.500 ajourførte søkort | X kr | (se krav 11) |
| 100 ajourførte søkort ud over de første 1.500. | 100 \* Y kr. | (se krav 12) |
| Samlet pris | X + 100\*Y = Z kr. | Tilbudsgiver med laveste Z vælges |

Eksempel:

Tilbuddet for op til 1.500 ajourførte søkort (krav 11): 1.000 kr.

Tilbuddet for ét ajourført søkort (krav 12): 2 kr.

Samlet udgift i evalueringsmodellen 1.000 kr. + 100\*2 kr = 1.200 kr.

1. [www.dendanskehavnelods.dk/indexkort/danskesøkort.html](http://www.dendanskehavnelods.dk/indexkort/danskes%C3%B8kort.html) [↑](#footnote-ref-1)
2. [www.dendanskehavnelods.dk/indexkort\_gronland/gronlandskesoekort.html](http://www.dendanskehavnelods.dk/indexkort_gronland/gronlandskesoekort.html/) [↑](#footnote-ref-2)
3. [www.dendanskehavnelods.dk/indexkort\_faeroerne/faeroskesoekort.html](http://www.dendanskehavnelods.dk/indexkort_faeroerne/faeroskesoekort.html) [↑](#footnote-ref-3)
4. Modellen er på ingen måde udtryk for FMI forventninger til prisen for, eller antallet af, bestilte af søkort. [↑](#footnote-ref-4)